ഒളിമ്ബിക്സ്, ഇന്ത്യന് സ്വര്ണ്ണ നേട്ടം നാളിതുവരെ 2020ലെ ടോക്കിയോ ഒളിമ്ബിക്സില് ജാവലിന് ത്രോയില് നീരജ് ചോപ്ര എന്ന 23കാരന് സ്വര്ണ്ണം നേടുന്നതിന് മുന്പും ഇന്ത്യ ഒളിമ്ബിക്സില് സ്വര്ണ്ണത്തില് മുത്തമിട്ടിട്ടുണ്ട്.ഒളിംപിക്സില് വ്യക്തിഗത ഇനത്തില് ഇന്ത്യയുടെ രണ്ടാമത്തെ സ്വര്ണ മെഡലാണിത്. അത്ലറ്റിക്സിലെ ആദ്യ സ്വര്ണ്ണവും.2008ലെ ബെയ്ജിങ് ഒളിംപിക്സില് ഷൂട്ടിങ്ങില് സ്വര്ണം നേടിയ അഭിനവ് ബിന്ദ്രയാണ് ഈ നേട്ടത്തില് ഒന്നാമന്. ഒളിമ്ബിക്സില് തലയുയര്ത്തി ഇന്ത്യന് ഹോക്കി ടീം, നാള്വഴികളിലൂടെയുള്ള ഒരു തിരിഞ്ഞു നോട്ടം. 1928ല് ആംസ്റ്റര്ഡാമില് നടന്ന ഒളിമ്ബിക്സില് ഇന്ത്യന് ഹോക്കി ടീം ഇന്ത്യന് ഹോക്കി ടീം അഞ്ച് മത്സരങ്ങളില് മറുപടിയില്ലാതെ 29 ഗോളുകള് നേടി ആദ്യ ഒളിമ്ബിക് സ്വര്ണ്ണ മെഡല് നേടി. ഇന്ത്യന് ടീമിന്്റെ കുന്തമുന ആയിരുന്ന മാന്ത്രികന് ധ്യാന് ചന്ദ് ഫൈനലില് നെതര്ലന്ഡ്സിനെതിരെ നേടിയ ഹാട്രിക്ക് അടക്കം ആകെ മൊത്തം 14 ഗോളുകള് നേടി. ഒളിമ്ബിക്സില് ഇന്ത്യന് ഹോക്കി ടീമിന്്റെ ആദ്യ മെഡല് കൂടിയായിരുന്നു ഇത്. കൃത്യം നാല് വര്ഷങ്ങള് കഴിഞ്ഞ് 1932ല് ലോസ് ഏഞ്ചല്സില് ഇന്ത്യന് ടീം ഒരിക്കല്കൂടി സ്വര്ണ്ണത്തില് മുത്തമിട്ടു.ധ്യാന് ചന്ദും അദ്ധേഹത്തിന്റെ ഇളയ സഹോദരന് രൂപ് സിംഗും കളം നിറഞ്ഞപ്പോള് യുഎസ്എക്കെതിരെ 241 വമ്ബന് വിജയം ഉറപ്പിക്കുകയും തുടര്ച്ചയായ രണ്ടാം ഒളിമ്ബിക് സ്വര്ണ്ണ മെഡല് ഉറപ്പാക്കുകയും ചെയ്തു. 1936ലെ ബെര്ലിന് ഒളിമ്ബിക്സില് ധ്യാന് ചന്ദിന്റെ നേതൃത്വത്തില് ഇറങ്ങിയ സംഘം ഹാട്രിക് കിരീട നേട്ടം സ്വന്തമാക്കി. അഞ്ച് മല്സരങ്ങളില് നിന്ന് ഇന്ത്യ 38 ഗോളുകള് നേടിയപ്പോള് ഒരു ഗോള് മാത്രമാണ് വഴങ്ങിയത്. ഫൈനലില് ധ്യാന് ചന്ദ് ഒരിക്കല്ക്കൂടി ഹാട്രിക്ക് സ്വന്തമാക്കിയപ്പോള് ജര്മനിയെ ഒന്നിനെതിരെ 8 ഗോളുകള്ക്ക് തോല്പ്പിച്ചു. 1948ലെ ലണ്ടന് ഒളിമ്ബിക്സില് ഇന്ത്യ സ്വര്ണ്ണം നേടിയപ്പോള് ഒരു പ്രത്യേകത കൂടിയുണ്ടായിരുന്നു.സ്വാതന്ത്ര്യാനന്തര ഇന്ത്യയുടെ ആദ്യ സ്വര്ണ്ണ മെഡലായിരുന്നു ഇത്.ഇന്ത്യന് ടീമിന്്റെ പുതിയ താരോദയം ആയി മാറിയ ബല്ബീര് സിംഗ് സീനിയര് മൂന്ന് മത്സരങ്ങളില് നിന്ന് 19 ഗോളുകള് നേടിയപ്പോള് ഇന്ത്യ ഫൈനലിലേക്ക് കുതിച്ചു.ആതിഥേയരായ ഗ്രേറ്റ് ബ്രിട്ടനെ മറുപടിയില്ലാത്ത നാല് ഗോളിന് തോല്പ്പിച്ചു ഇന്ത്യന് ഹോക്കി ടീം തങ്ങളുടെ നാലാം സ്വര്ണം നേടി. 1952ല് ഹെല്സിങ്കിയില് നടന്ന ഒളിമ്ബിക്സില് ഇന്ത്യന് ഹോക്കി ടീം തുടര്ച്ചയായ അഞ്ചാം ഒളിമ്ബിക് സ്വര്ണ്ണ മെഡല് നേടി.ബല്ബീര് സിംഗ് സീനിയര് മൂന്ന് മത്സരങ്ങളില് നിന്ന് ഒമ്ബത് ഗോളുകള് നേടി. ഇതില് നെതര്ലന്ഡിനെതിരെ ഫൈനലില് നേടിയ അഞ്ച് ഗോളുകള് ഒരു ഒളിമ്ബിക് പുരുഷ ഹോക്കി ഫൈനലില് ഒരു വ്യക്തി നേടുന്ന ഏറ്റവും കൂടുതല് ഗോളുകള് എന്ന റെക്കോര്ഡിന് അദ്ദേഹത്തെ അര്ഹനാക്കി. 1956ലെ മെല്ബണ് ഒളിമ്ബിക്സില് തുടര്ച്ചയായി ആറാം തവണയും ഇന്ത്യന് ഹോക്കി ടീം സ്വര്ണ്ണത്തില് മുത്തമിട്ടു. ഒരൊറ്റ ഗോള് പോലും വഴങ്ങാതെയാണ് ഇന്ത്യന് ടീം ആ ടൂര്ണമെന്്റ് മുഴുവന് കളിച്ചത്. ഫൈനലില് ചിര വൈരികളായ പാകിസ്താനെ ഒരൊറ്റ ഗോളിന് തോല്പ്പിച്ചാണ് ഇന്ത്യന് ടീം സ്വര്ണ്ണ നേട്ടം ആഘോഷിച്ചത്. 1964ല് നടന്ന ടോക്കിയോ ഒളിമ്ബിക്സില് ഇന്ത്യന് ഹോക്കി ടീം ഫൈനലില് പാകിസ്താനെ തോല്പ്പിച്ച് സ്വര്ണ്ണം നേടി. ഫൈനലില് പെനാല്റ്റി ഗോളില് തോല്പ്പിച്ചാണ് ഇന്ത്യന് ടീം വിജയം സ്വന്തമാക്കിയത്. 1980ല് മോസ്കോയില് നടന്ന ഒളിമ്ബിക്സില് ഇന്ത്യന് ഹോക്കി ടീം സ്വര്ണ്ണം നേടി. 1976ലെ മോന്ട്രിയാല് ഒളിമ്ബിക്സിലെ ഏഴാം സ്ഥാനം നേടിയ ടീമിന്്റെ ഉജ്വല തിരിച്ചു വരവായിരുന്നു ഈ പ്രകടനം. ഫൈനലില് സ്പെയിനിനെ മൂന്നിനെതിരെ നാല് ഗോളുകള്ക്ക് തകര്ത്താണ് ഇന്ത്യന് ടീം വിജയക്കൊടി പാറിച്ചത്. ഇന്ത്യന് ടീമിന്്റെ അവസാന സ്വര്ണ്ണ നേട്ടമായിരുന്ന് ഈ ഒളിമ്ബിക്സ് സ്വര്ണ്ണം എന്നതും ശ്രദ്ധേയമാണ്.